《海淀楼上晚眺》
清代·吴存义

笑脱朝衫独倚楼，山容水熊画深秋。夕阳金碧云中寺，仙侣池台海上洲。

堤柳风高无倦鸟，渚莲露冷有间鸥。此间那得江湖梦，却想烟蓑理钓舟。

作者简介：（1802—1868）江苏泰兴人，字和甫。道光十八年进士。授编修。屡督学云南。同治初官至吏部左侍郎，出督浙江学政。性廉俭，无妄取。有《榴实山庄诗词文集》。